十五年考选户科给事中，诸所建白，皆纲维大体。其荐直臣邹元标，尤衆正系心，故明纪特录之。会同官某簠簋不饰被劾，有党之者申救，公力疏驳之，竟罢去，朝议慊然。三十七年己酉丁薛太孺人艰，服阕，补工科给事中，时权臣夤缘表里为奸者甚衆，公先后各按事纠之，衆咸祈服。梃击案中宦官庞保、刘咸等涉案，连及郑贵妃，公疏请本犯伏诛，国本赖以善全。四十三年典试浙江，四十四年丙辰科沈同和案发，上疏论主考官吴道南欺罔，词气甚激，乃谪贵州都事。天启三年京察，罹察处归里。居家日以觞咏自娱，而忧国愤时之心恒不能遣，渐至成疾。及光宗即位，起升尚